Oliy Majlis deputati Abdurahim Qurbonov 47 yoshida koronavirus asoratlaridan vafot etdi

Oliy Majlis Qonunchilik palatasi deputati Abdurahim Qurbonov 47 yoshida koronavirus infeksiyasi asoratlari oqibatida vafot etdi, deb xabar bermoqda parlament quyi palatasi matbuot xizmati.

Abdurahim Qurbonov 1974-yilda Surxondaryo viloyati Jarqo‘rg‘on tumanida tug‘ilgan. 1996-yilda Termiz davlat universitetini tamomlagan. O‘sha yili u Termiz davlat universitetida dars berishni boshlagan. 1999-yildan 2001-yilgacha u aspirant, o‘qituvchi, so‘ngra universitetning katta o‘qituvchisi bo‘lgan.
2009-yilda u Oliy Majlis Qonunchilik palatasi deputati sifatida ish boshlagan. 2010—2019-yillarda Qonunchilik palatasining Qonunchilik, sud-huquq masalalari qo‘mitasi a’zosi bo‘lgan. 2019-yilda Korrupsiyaga qarshi kurash va sud-huquqiy masalalar qo‘mitasi a’zosi lavozimini egallagan.
Vafotiga qadar agrar va suv xo‘jaligi masalalari qo‘mitasi raisi o‘rinbosari lavozimida faoliyat ko‘rsatib kelayotgan edi.